
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,     13.11.2013   

Nr. 4c-2/489
PLx.372/2013
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege  privind aprobarea Ordonanţei de urgenţă a Guvernului nr.71/2013 pentru modificarea şi completarea Ordonanţei guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome şi pentru prorogarea unui termen, trimis spre dezbatere pe fond cu adresa nr. PLx.372 din 14 octombrie 2013, înregistrat sub nr. 489 din 14 octombrie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Gheorghe DRAGOMIR

PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      13.11.2013   

Nr. 4c-2/489        

RAPORT
asupra proiectului de Lege privind aprobarea Ordonanţei de urgenţă a Guvernului nr.71/2013 pentru modificarea şi completarea Ordonanţei guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome şi pentru prorogarea unui termen
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget finanţe şi bănci a fost sesizată, în procedură de urgenţă, spre dezbatere în fond cu proiectul de Lege privind aprobarea Ordonanţei de urgenţă a Guvernului nr.71/2013 pentru modificarea şi completarea Ordonanţei guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome şi pentru prorogarea unui termen,  trimis cu adresa nr. PLx.372/2013 din 14octombrie 2013, înregistrat sub  nr. 489 din  14 octombrie 2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de Lege în şedinţa din 8 octombrie 2013.
Consiliul Legislativ, prin avizul nr. 605 din 25 iunie 2013, a avizat favorabil proiectul de lege. 
Comisia pentru industrii şi servicii, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au avizat favorabil proiectul de Lege.
Proiectul de Lege supus dezbaterii are ca obiect de reglementare modificarea şi completarea Ordonanţei Guvernului nr.64/2001 privind repartizarea profitului la societăţile naţionale, companiilor naţionale şi societăţile comerciale cu capital integral sau majoritar de stat, precum şi la regiile autonome şi pentru prorogarea unui termen, cuprinzând următoarele măsuri:
· 50% din dividendele cuvenite statului, realizate de S.C. Antibiotice S.A. în anul 2012, să constituie sursă de finanţare a programelor naţionale de sănătate (investiţii în amenajarea de noi fluxuri de fabricaţie şi a infrastructurii);
· Companiile naţionale şi societăţile la care statul ori o unitate administrativ-teritorială este acţionar unic majoritar sau la care deţine controlul vor avea obligaţia înştiinţării acţionarilor asupra cuantumului dividendelor de virat la bugetul de stat sau local, precum şi obligaţia înştiinţări organului fiscal competent, prin depunerea unei declaraţii informative, urmând ca declararea dividendelor şi virarea acestora la bugetul de stat sau local să fie efectuată de către autoritatea publică centrală/locală;
· Se propune ca termenul la care casele de asigurări sociale transmit Agenţiei Naţionale de Administrare Fiscală o copie a titlurilor în care sunt individualizate contribuţiile sociale obligatorii datorate de persoanele fizice, respectiv de 30 iunie 2013 să fie prorogat până la 31 decembrie 2013

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 12 noiembrie 2013.
Din totalul de 33 de membri ai Comisiei pentru buget, finanţe şi bănci au fost prezenţi la dezbateri  32 deputaţi.
În raport cu obiectul şi conţinutul său, proiectul de lege face parte din categoria legilor ordinare.
La dezbaterea acestei iniţiative legislative au fost prezenţi, în calitate de invitaţi, din partea Ministerului Finanţelor Publice domnul Dan Manolescu, secretar de stat, doamna Monica Negruţiu, director general şi domnul Florin Laurenţiu Dăncău, consilier.
    În urma examinării iniţiativei legislative şi a opiniilor exprimate, membrii Comisiei propun, cu majoritate de voturi, să supună spre dezbatere şi adoptare Plenului Camerei Deputaţilor proiectul de Lege privind aprobarea Ordonanţei de urgenţă a Guvernului nr.71/2013 pentru modificarea şi completarea Ordonanţei guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome şi pentru prorogarea unui termen, în forma adoptată de Senat.

